Document ID: /roh_data/filtered/fineweb-2-filterrobots_roh.jsonl.gz/44551

Dapi in onn han ins planisà ed organisà, ha ditg Roland Capeder, il dirigent dal Chor viril da Salouf e manader dar comité d’organisaziun. Ditg saja stà intschert sch’ins possia insumma realisar questa festa da giubileum pervi da la pandemia. Ma ussa sajan tuts cuntents, ch’il chor, ils envidads e l’entira vischnanca possia festivar il giubileum da 15 decennis.
Dumber da chantadurs è sa sminuì
Il Chor viril da Salouf dumbra actualmain 25 umens. L’onn 1967 aveva il chor anc 45 chantadurs, è da leger en il pled da bainvegni dal program festiv.